钦定古今图书集成/明伦汇编/闺媛典/第316卷 > 皇清四十九 > 于应聘妻王氏
## 钦定古今图书集成/明伦汇编/闺媛典/第316卷 > 皇清四十九 > 于应聘妻王氏

按《扬州府志》：王氏，于应聘妻。年十九，归应聘，未浃岁而寡，方妊六月，矢志自守。及㝃，生男名桂丛。方五岁时，从兄弟析产，祖抱置膝，语人曰：“吾季乃竟有后，吾初不望繄妇力也。” 桂丛生今奇、今遇皆有名，氏终身茹素，苦节四十七年。有司请旌表。